Dušanbė

Dušanbė – Tadžikijos sostinė ir didžiausias miestas. Metalo apdirbimas, mašinų gamyba, lengvoji (medvilnės, odos, avalynės, šilko, siuvimo), maisto, statybinių medžiagų pramonė (cemento, namų statybos kombinatai). Yra Tadžikijos mokslų akademija, 8 aukštosios mokyklos (didžiausia – Tadžikijos universitetas), 6 teatrai (didžiausias – Tadžikijos operos ir baleto), daug muziejų: istorijos ir kraštotyros, dailės menų, etnografijos, Aini literatūros, Tursun-Zade muziejus.

Istorija 

Miestas 1925 m. susikūrė kišlako vietoje ir vadinosi Diušambe, nuo 1929 m. yra Tadžikijos sostinė. 1929–1961 m. buvo vadinamas J. Stalino garbei Stalinabadu.

Pavadinimo kilmė 

Miesto pavadinimas kilo iš persų kalbos. Pirmadieniais gyvenvietėje vykdavo didžiausi savaitės turgūs, o persiškai pirmadienis yra antroji savaitės diena: du reiškia „du“ + shamba arba shanbe reiškia „diena“.

Miestai partneriai
Dušanbės miestai partneriai:

 Gendžė, Azerbaijan
 Lusaka, Zambija
 Sana, Jemenas
 Monastyras, Tunisas
 Klagenfurtas, Austrija
 Lahoras, Pakistanas
 Boulderis, Koloradas, JAV
 Mazari Šarifas, Afganistanas
 Roitlingenas, Vokietija
 Sankt Peterburgas, Rusija
 Širazas, Iranas
 Minskas, Baltarusija
 Urumčis, Kinija
 Teheranas, Iranas
 Siamenas, Kinija

Sportas 
 SKA-Pamir Dušanbe (futbolo klubas);
 FK Lokomotiv-Pamir (futbolo klubas);
 FK Dušanbe-83 (futbolo klubas);
 Centrinis miesto stadionas, kurio talpa daugiau nei 21 tūkst. žiūrovų.

Išnašos 

Sostinės
Tadžikijos miestai